Diari Oficial de la Generalitat Valenciana


Sumari del DOGV 5060, del 29-07-2005 (2005/8266)

RESOLUCIÓ de 6 de juny de 2005, del recurs de reposició que va interposar amb data 26.10.2004, José Marco Gómez, en representació de la Cooperativa Valenciana El Plantío y La Cañada, contra la Resolució del director general d'Indústria i Comerç, de data 08.10.2004, que recau en l'expedient 423121/082004, sobre l'aprovació de la tarifa per al servei del proveïment domiciliari de l'aigua.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8266


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 6 de juny de 2005, del recurs de reposició que va interposar amb data 26.10.2004, José Marco Gómez, en representació de la Cooperativa Valenciana El Plantío y La Cañada, contra la Resolució del director general d'Indústria i Comerç, de data 08.10.2004, que recau en l'expedient 423121/082004, sobre l'aprovació de la tarifa per al servei del proveïment domiciliari de l'aigua. [2005/X8266]
  
Antecedents de fet
  
Primer. Que el dia 01.07.2004 la Cooperativa Valenciana El Plantío y La Cañada va sol·licitar del Ajuntaments de la Pobla de Vallbona, San Antonio de Benagéber, Bétera i Paterna, tots de València, la modificació de les tarifes del proveïment de les aigües en els dits municipis, també va sol·licitar esta modificació a la Comissió de Preus de la Generalitat Valenciana.
  
El 02.08.2004, l'Ajuntament de la Pobla de Vallbona va trametre el seu informe sobre este assumpte, que va ser aprovat pel Ple de la Corporació el dia 30.07.2004, el qual informava desfavorablement sobre la sol·licitud de revisió de tarifes.
  
Segon. Instruït el procediment d'acord amb el preveu en el Decret 82/1984, de 30 de juliol, del Consell de la Generalitat Valenciana (DOGV de 23.08.1984), amb data 08.10.2004 el director general d'Indústria i Comerç va dictar resolució en la qual estimava en part la modificació de la tarifa sol·licitada i autoritzava una nova tarifa.
  
Tercer. Contra la citada resolució amb data 26.10.2004 la representació de la Cooperativa Valenciana El Plantío y La Cañada va interposar recurs amb caràcter potestatiu de reposició, amb la justificació dels costos del personal sol·licitats i va incloure el pagament del cànon de la concessió de l'estudi dels costos.
  
Quart. Es va lliurar el contingut del recurs als ajuntaments afectats i l'Ajuntament de la Pobla de Vallbona va presentar el 24.04.2005 les seues al·legacions, i assenyalava en estes que la quantia del cànon de la concessió era menor que la al·legada pel recurrent, de manera que ratificava la seua posició sobre els costos del personal.
  
Fonaments de dret
  
Primer i únic. Pel que fa a la proposta inicial de tarifa presentada per part de la concessionària i ara recurrent, la resolució del director general va autoritzar una tarifa que resultava de la minoració de dos conceptes de la partida dels costos: d'una part, va rebaixar els costos de personal i, d'una altra part, va eliminar el cost de 4.878 euros en concepte de lloguer (en no acceptar ja que, per a l'any 2005, la cooperativa disposarà de locals propis).
  
Les al·legacions del recurrent sobre la partida de la mà d'obra han sigut analitzades pel Gabinet Tècnic de Preus d'esta administració (criteri al qual se sotmet expressament l'Ajuntament de la Pobla de Vallbona en el seu informe de data 30 de juliol de 2004), el qual ha trobat els raonaments i els càlculs exposats raonables, i considera que part de la mà d'obra ha sigut destinada als treballs realitzats per al mateix immobilitzat, amb la qual cosa el personal estrictament afecte a l'explotació del servici suposa un percentatge acceptable ateses les característiques del servici (servici horitzontal que proveïx fonamentalment a les urbanitzacions d'arreu els quatre municipis). En conseqüència, no procedix la reducció dels costos de personal que va proposar la concessionària, a efectes de calcular la tarifa del servici.
  
Si és el cas, no obstant això, l'eliminació del cost per lloguer. Amb tot, i amb la consideració que l'import (4.878 euros) és menor que el nou cost que ha de ser inclós, ja que ha sigut justificat, encara que per una errada no es va incloure en l'estudi inicial (21.500 euros en concepte de cànon de la concessió, que resulta de dividir el montant fixat al cànon de la totalitat de la vigència del contracte entre els 39 anys d'este), s'ha d'acceptar la tarifa proposada per part de la concessionària.
  
Per esta raó, la Conselleria d'Empresa, Universitat i Ciència resol estimar el recurs de reposició que va ser interposat amb data 26.10.2004, per José Marco Gómez, en representació de la Cooperativa Valenciana El Plantío y La Cañada, contra la resolució del director general d'Indústria i Comerç, amb data 08.10.2004, que recau en l'expedient 423121/082004, i, en conseqüència, autoritza la següent tarifa per al servici de proveïment domiciliari de l'aigua als termes de Paterna, San Antonio de Benagéber, Bétera i la Pobla de Vallbona:
  
Tarifa que s'aprova (preus sense IVA)
  
Quota de servici (euros/trimestre)
  
Abonat
  
Calibre 13 mm 29'18
  
Calibre 15 mm 35'18
  
Calibre 20 mm 47'18
  
Calibre 25 mm 59'18
  
Calibre 30 mm 77'18
  
Calibre 40 mm 137'18
  
Calibre 50 mm 197'18
  
Calibre 65 mm 257'18
  
Calibre 80 mm 317'18
  
Calibre 100 mm 437'18
  
Quota de servici (euros/trimestre)
  
Soci
  
Calibre 13 mm 12'00
  
Calibre 15 mm 18'00
  
Calibre 20 mm 30'00
  
Calibre 25 mm 42'00
  
Calibre 30 mm 60'00
  
Calibre 40 mm 120'00
  
Calibre 50 mm 180'00
  
Calibre 65 mm 240'00
  
Calibre 80 mm 300'00
  
Calibre 100 mm 420'00
  
Quota de consum (euros/ m³)
  
Soci/Abonat
  
1r bloc: de 0 a 100 m³/trimestre Soci 1 Títol 0'33
  
2n bloc: de 0 a 100 m³/trimestre Soci 2 Títols 0'33
  
3r bloc: més de 100 m³/trimestre Abonat 0'33
  
La resta socis 1 Títol 0'436
  
La resta socis 2 Títols 0'33
  
La resta d'abonats 0'436
  
La present resolució és definitiva en la via administrativa i contra la qual es pot interposar recurs contenciós administratiu davant la Sala Contenciosa Administrativa del Tribunal superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.